Ka gare ga “Ebangedi ya Judase,” Jesu o sega ka tsela ya lenyatšo nakong ya ge barutiwa ba gagwe ba ipontšha ba se na tsebo ya maleba. Eupša go baapostola ba 12 Judase ke yena a nnoši yo go bonagalago a kwešiša semelo sa kgonthe sa Jesu. Ka baka leo, Jesu o ile a botša yena feela “diphiri tša mmušo.” 2 Aborahama wa bogologolo e be e le yo mongwe wa bao ba ilego ba thabela bogwera bjo bo bjalo. Jehofa o ile a bolela ka mopatriareka yoo a re ke “mogwera wa-ka.” (Jesaya 41:8, NW) Ee, Jehofa o be a lebelela Aborahama e le mogwera wa gagwe. Aborahama o ile a newa tswalano yeo ya kgaufsi ka gobane “ó dumetše Modimo.” (Jakobo 2:23) Ka mo go swanago, lehono Jehofa o tsoma dibaka tša go “rata” bao ba mo hlankelago ka lerato. (Doiteronomio 10:15) Lentšu la gagwe le opeletša gore: “Batamêlang Modimo, le Yêna a Le batamêlê.” (Jakobo 4:8) Re hwetša taletšo le kholofetšo mantšung a.